বরুণ সোবতি
বরুণ সোবতি (হিন্দি: बरुन सोबती) হলেন একজন ভারতীয় টেলিভিশন,ওয়েব এবং চলচ্চিত্র অভিনেতা। তিনি স্টার প্লাসে সম্প্রচারিত নাটক শ্রদ্ধার মাধ্যমে অভিনয় জগতে পদার্পণ করেন। তিনি বাত হামারি পাক্কি হ্যায় নাটকে অঙ্কিতা শর্মার বিপরীতে প্রধান চরিত্রে অভিনয় করেছেন। ২০১১ সালে, স্টার প্লাসে সম্প্রচারিত ইস পেয়ার কো কেয়া নাম দু? নাটকে তিনি এক ধনাঢ্য ব্যবসায়ী অর্ণব সিংহ রায়জাদার চরিত্রে সানায়া ইরানির বিপরীতে অভিনয় করেছেন। পরে তিনি ২০১৭ সালে সুরভি জ্যোতি্র বিপরীতে ওয়েব সিরিজ তানহাইয়াতে অভিনয় করেন।